CELEX: C2007/247/16
Language: da
Date: 2007-10-20 00:00:00
Title: Sag C-364/07: Anmodning om præjudiciel afgørelse indgivet af Monomeles Protodikio Kerkyras (Grækenland) den 2. august 2007 — Spyridon Vasilakis m.fl. mod Dimos Kerkyras (Korfu kommune)

20.10.2007   
            
            
               DA
            
            
               Den Europæiske Unions Tidende
            
            
               C 247/12
            
         Anmodning om præjudiciel afgørelse indgivet af Monomeles Protodikio Kerkyras (Grækenland) den 2. august 2007 — Spyridon Vasilakis m.fl. mod Dimos Kerkyras (Korfu kommune)
   (Sag C-364/07)
   (2007/C 247/16)
   Processprog: græsk
   Den forelæggende ret
   Monomeles Protodikio Kerkyras
   Parter i hovedsagen
   
      Sagsøgere: Spyridon Vasilakis m.fl.
   
      Sagsøgt: Dimos Kerkyras (Korfu kommune)
   Præjudicielle spørgsmål
   
               1)
            
            
               Skal de nationale retter — så vidt muligt — fortolke den nationale ret i overensstemmelse med et direktiv, som efter fristens udløb er gennemført i national ret, fra (a) det tidspunkt, hvor direktivet trådte i kraft, eller (b) det tidspunkt, hvor fristen for direktivets gennemførelse i national ret udløb, eller (c) det tidspunkt, hvor de nationale gennemførelsesbestemmelser trådte i kraft?
            
         
               2)
            
            
               Skal § 5, stk. 1, i rammeaftalen om tidsbegrænset ansættelse, som er indgået af EFS, UNICE og CEEP og udgør en integrerende del af Rådets direktiv 1999/70/EF (EFT L 175 af 10.7.1999, s. 43), fortolkes således, at en objektiv omstændighed som begrundelse for vedvarende fornyelser eller indgåelse af flere på hinanden følgende tidsbegrænsede ansættelseskontrakter, ud over de omstændigheder, som hænger sammen med arbejdets natur, art og karakteristika eller andre lignende omstændigheder, kan være den omstændighed alene, at indgåelsen af en tidsbegrænset kontrakt kræves i henhold til en lovbestemmelse eller administrativ bestemmelse?
            
         
               3)
            
            
               Kan § 5, stk. 1 og 2, i rammeaftalen om tidsbegrænset ansættelse, som er indgået af EFS, UNICE og CEEP og udgør en integrerende del af Rådets direktiv 1999/70/EF (EFT L 175 af 10.7.1999, s. 43), fortolkes således, at nationale bestemmelser, i henhold til hvilke tidsbegrænsede ansættelseskontrakter eller -forhold kun anses for at være »på hinanden følgende«, når der ikke er mere end tre (3) måneder imellem dem, og den formodning til fordel for arbejdstageren, som de indfører, for at flere på hinanden følgende tidsbegrænsede ansættelseskontrakter eller ansættelsesforhold kan anerkendes som tidsubegrænsede, skal være baseret på ovennævnte betingelse, ikke må finde anvendelse.
            
         
               4)
            
            
               Er forbuddet mod ændring af flere på hinanden følgende tidsbegrænsede ansættelseskontrakter til tidsubegrænsede kontrakter i artikel 21 i lov nr. 2190/1994 foreneligt med EF-rettens effektivitetsprincip og formålet med § 5, stk. 1 og 2, sammenholdt med § 1, i rammeaftalen om tidsbegrænset ansættelse, som er indgået af EFS, UNICE og CEEP og udgør en integrerende del af Rådets direktiv 1999/70/EF (EFT L 175 af 10.7.1999, s. 43), når disse ansættelseskontrakter ganske vist indgås for et begrænset tidsrum til dækning af akutte eller sæsonbestemte behov hos arbejdsgiveren, men har til formål at dække dennes faste og varige behov?
            
         
               5)
            
            
               Er den omstændighed, at en uafhængig administrativ myndighed, Anotato Symvoulio Epilogis Prosopikou (A.S.E.P., »det øverste personaleansættelsesråd«) i henhold til en national bestemmelse til gennemførelse af nævnte direktiv træffer den endelige afgørelse om, hvorvidt der er mulighed for at ændre tidsbegrænsede kontrakter til tidsubegrænsede kontrakter eller ej, forenelig med EF-rettens effektivitetsprincip og formålet med § 5, stk. 1 og 2, sammenholdt med § 1, i rammeaftalen om tidsbegrænset ansættelse, som er indgået af EFS, UNICE og CEEP og udgør en integrerende del af Rådets direktiv 1999/70/EF (EFT L 175 af 10.7.1999, s. 43)?